armvectores/hy_wikipedia_2023 huggingface dataset:
Գաստրոէնտերոկոլիտ

Գաստրոէնտերոկոլիտ (հին հունարեն՝ γαστήρ —ստամոքս, ἔντερον — աղիք, κόλον — հաստ աղիք), միաժամանակյա բորբոքային հիվանդություն է ստամոքսի, հաստ և բարակ աղիների, աղեստամոքսային տրակտի։


== Սուր գաստրոէնտերոկոլիտ ==


=== Սուր գաստրոէնտերոկոլիտի պատճառները ===
Սուր գաստրոէնտերոկոլիտ սովորաբար զարգանում է սննդային թունավորման, գրիպի, ուղեկցվում է աղիքային արյունահոսությամբ, այլ վարակիչ հիվանդություններով (տիֆ, տուբերկուլյոզ, սեպսիս և այլն ) ալերգիկ գործոններով, թունավորումներով (թթուներ, սպիրտ և դեղորայքային թունավորում)։ Վարակը աղիքներ կարող է հայտվել բերանի միջոցով կամ արյան։


=== Նպաստող գործոններ ===
Նպաստող գործոններ են հանդիսանում Ախիլիան, ավիտամինոզներ և սակավարյունություն (անեմիա)։


=== Սուր գաստրոէնտերոկոլիտի նշաններ ===
Սուր գաստրոէնտերոկոլիտի նշաններն են ործկոց, այրոց, ցավեր և ծանրություն մակորովայնային շրջանում։ Երբեմն հիվանդությունը սկսվում է փսխումով որին հաջորդում է փորլուծությունը, որովայնի ցավերը, գռգռոցը (փորի)։Հիվանդի վիճակը կախված է վարակի տեսակից և օրգանիզմի դիմադրողականությունից։ Ծանր դեպքերում զգացվում է թուլություն, հոգնածություն, շփոթմունք, սրտանոթային խանգարումներ։ Թեթև դեպքերում սուր գաստրոէնտերոկոլիտը անցնում է 5ից 7 օրում, ծանր դեպքերում հիվանդությունը կարող է քրոնիկ բնույթ կրել։


=== Սուր գաստրոէնտերոկոլիտի բուժումը ===
Վերացնել պատճառը որից սուր գաստրոէնտերոկոլիտ է առաջացել, օրինակ սննդային թունավորման բուժում։


== Քրոնիկ գաստրոէնտերոկոլիտ ==
Քրոնիկ գաստրոէնտերոկոլիտը շատ հաճախ զարգանում է մարսողական համակարգի այլ օրգանների ֆունկցիայի խախտման պատճառով։ Հիվանդությունը սովորաբար երկարաժամկետ է։ Ժամանակի ընթացքում հիվանդությունը սրվելով առաջացնում է սնման ռեժիմի խախտում։ Հիվանդության առաջացումը կախված է ստամոքսի և աղիքների ախտահարումից։ Բարակ աղիքի ախտահարումից կարող է խախտվել սնուցումը, ընկնել աշխատունակությունը։


=== Քրոնիկ գաստրոէնտերոկոլիտի բուժումը ===
Բուժումն ուղղված է աղեստամոքսային տրակտի բորբոքումը վերացնելու, պայքարելու վարակի և թունավորման դեմ։ Դիետաբուժում. սնվել քիչ-քիչ, օրական 5-6 անգամ բացառելով մեխանիկական և քիմիական գրգռող ուտեստներ (կոնսերվներ, տապակած և խորոված սննդամթերք, կոշտ միս, կոշտ սորտի բանջարեղեն), սև հաց և թարմ կաթ։ Ճիշտ սնվելու համար հիմնականում օգտագործում են սպիտակուցային դիետա (աղացած միս, հավի միս, հնդկահավ, մսաջուր) կաթնաշոռ, ցածր յուղայնությամբ պանիր, խաշած ձուկ-շիղաձկներ, գայլաձկներ, սպիտակ պաքսիմատ, չոր հաց, լիմոնով թեյ, սև հաղարջի հյութ, մրգային կոմպոտ։


=== Քրոնիկ գաստրոէնտերոկոլիտի կանխարգելում ===
Կանխարգելել սննդային թունավորումը, հետևել անձնական հիգիենային։


== Գրականություն ==
Берлин Л. Б., Хронические колиты, М., 1951;
Лорие И. Ф., Болезни кишечника, М., 1957;
Болезни желудка и кишечника, в кн.: Многотомное руководство по внутренним болезням, т. 4, М., 1965.
М.Д. Ардаская Клиническое применение пищевых волокон. Методическое пособие, 2011
Ակերդի

Ակերդի, գյուղ Ելիզավետպոլի նահանգի Զանգեզուրի գավառում։ Գտնվում էր Հազարի գետի միջին հոսանքի տարածքում, գետի ձախ ափին, Գորիս քաղաքից 23-24 կմ հարավ-արևելք։
Տարածքն անտառապատ էր։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ընտանիք (կենսաբանություն)

Անվան այլ կիրառումների համար տե՛ս՝ Ընտանիք (այլ կիրառումներ)
Կենսաբանական դասակարգման մեջ, ընտանիքը (լատ.՝ familia)՝

Կարգաբանության աստիճան է։ Այլ հայտնի աստիճաններ են կյանք, թագավորություն, տիպ, դաս, կարգ, ցեղ և տեսակ։ Ընտանիքը գտնվում է կարգի և ցեղի միջև։ Ցանկացած աստիճանի համար գոյություն ունեն միջանկյալ աստիճաններ, որոնք կազմվում են ենթա- լատ.՝ sub և վերնա- լատ.՝ super նախածանցներով։ (Օրինակ՝ ենթաընտանիք, վերնաընտանիք)։
Կարգաբանության միավոր, տաքսոն։ Այս դեպքում հոգնակի ձևը՝ ընտանիքներ-ն է (լատ.՝ familiae)։Օրինակ՝ Բամբակենին և բաղրջուկը պատկանում են փիփերթազգիների (լատ.՝ Malvaceae) ընտանիքին։
Թե ցեղերից որն է պատկանում այս կամ այն ընտանիքին որոշվում է տաքսոնոմիստը (կարգաբանի) կողմից։ Շատ հաճախ այդ դասակարգման գործընթացում որևէ միանշանակ կարծիք չի լինում։


== Տես նաև ==
Սիստեմատիկա
Ֆիլոգենետիկա
Կենսաբանական կարգաբանություն
Բույսերի ընտանիքներ
Կենդանիների ընտանիքներ
Ծինակվերկվե

Ծինակվերկվե (վրաց.՝ წინაკვერკვე), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 282 մարդ։


== Ծանոթագրություններ ==
Ձելո Բուոն Պերսիկո

Ձելո Բուոն Պերսիկո (իտալերեն՝  Zelo Buon Persico), քաղաք Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է 5189 մարդ։ խտությունը կազմում է 288 մարդ/կմ²։ Տարածքը գրավում է 18 կմ²։ Էլեկտրոնային փոստ՝ 20060։ հեռախոսային կոդ՝ 02։


== Արտաքին հղումներ ==
Sito ufficiale
Lombardia Beni Culturali


== Ծանոթագրություններ ==
Լյուդմիլա Նեմիրովսկայա

Լյուդմիլա Նեմիրովսկայա (ռուս.՝ Людми́ла Заха́ровна Немиро́вская, հոկտեմբերի 11, 1939(1939-10-11)), խորհրդային և ռուս փիլիսոփա, կրոնաբան և մշակութաբան, էթնիկական գիտությունների պատմության գծով մասնագետ։ Փիլիսոփայական գիտությունների դոկտոր, պրոֆեսոր։ «Աթեիստական բառարանի» և «Մշակութաբանություն։ 20-րդ դար» երկհատորյա հանրագիտարանի հեղինակներից է։


== Կենսագրություն ==
Լյուդմիլա Նեմիրովսկայան ծնվել է 1939 թվականի հոկտեմբերի 11-ին Խորհրդային Սոցիալիստական Հանրապետությունների Միությունում։ 1969 թվականին Մոսկվայի Մ. Լոմոնոսովի անվան պետական համալսարանում «Ժամանակակից կրոնական մարդաբանության էությունը և սոցիալական գործառույթը (ըստ արևմտագերմանական նյութերի)» թեմայով պաշտպանել է թեկնածուական դիսերտացիա՝ ստանալով փիլիսոփայական գիտությունների թեկնածուի գիտական աստիճան։
1988 թվականին Մոսկվայի Մ. Լոմոնոսովի անվան պետական համալսարանում «Կրոնը և մարդասիրությունը Տոլստոյի աշխարհայացքում» թեմայով պաշտպանել է դոկտորական դիսերտացիա՝ ստանալով փիլիսոփայական գիտությունների դոկտորի գիտական աստիճան (09.00.06 մասնագիտություն՝ գիտական աթեիզմ)։
1995 թվականի նոյեմբերի 15-ից Մոսկվայի պետական համալսարանի դիսերտացիոն խորհրդի անդամ է։
Եղել է Ռուսաստանի պետական ագրարային համամիութենական գյուղատնտեսական հեռակա ուսուցման ինստիտուտի մշակութաբանության ամբիոնի վարիչ։
Ռուսական նոր համալսարանի փիլիսոփայության ամբիոնի պրոֆեսոր է։
Մոսկվայի Մ. Վ. Լոմոնոսովի անվան պետական համալսարանի հումանիտար և սոցիալական գիտությունների դասավանդողների վերապատրաստման և որակավորման բարձրացման ինստիտուտի մշակութաբանության ամբիոնի պրոֆեսոր է։


== Գիտական աշխատանքներ ==


=== Մենագրություններ ===
Немировская Л. З. Библейские религии. Тексты. Комментарии: монография. — М.: РосНОУ, 2005. — 160 с. — ISBN 5-89789-023-4


=== Գրքեր և ուսումնական ձեռնարկներ ===


=== Մշակութաբանություն. 20-րդ դար։ Հանրագիտարան ===
Немировская Л. З. Культура нравственная // Культурология. XX век : Энциклопедия / Гл. ред., сост. С. Я. Левит. — СПб.: Университетская книга, 1998. — Т. 1: А-Л. — 446 с. — ISBN 5-7914-0028-4
Немировская Л. З. Маркузе, Герберт // Культурология. XX век: Энциклопедия / Гл. ред., сост. С. Я. Левит. — СПб.: Университетская книга, 1998. — Т. 2: М-Я. — 447 с. — ISBN 5-7914-0029-2
Немировская Л. З. Фейблман Джеймс // Культурология. XX век: Энциклопедия / Гл. ред., сост. С. Я. Левит. — СПб.: Университетская книга, 1998. — Т. 2: М-Я. — 447 с. — ISBN 5-7914-0029-2


=== Բրոշյուրներ ===


=== Հոդվածներ ===


== Ծանոթագրություններ ==
Ֆրանսիայի միապետների ցանկ

Ֆրանսիայի թագավորության միապետները և նրանց նախնիները մի շարք ընդհատումներով կառավարել են սկսած 486 թվականից, երբ հիմնադրվեց Ֆրանկական թագավորությունը մինչև 1870 թվականը, երբ անկում ապրեց Ֆրանսիական երկրորդ կայսրությունը։
Որոշ դեպքերում որպես 'Ֆրանսիայի թագավոր' համարվում են նաև Մերովինգների հարստության ֆրանկների թագավորները, որոնք կառավարել են 486-ից 751 թվականները  և Կարոլինգները, որոնք կառավարել են մինչև 987 թվականը (որոշ ընդմիջումներով)։
Կապետինգները, որոնք Հուգո Կապետի սերունդն էին, ներառյալ առաջին կառավարիչ Ֆիլիպ II, ով հիմնադրեց 'Ֆրանսիայի թագավոր' տիտղոսը։
Կապետինգները կառավարեցին շարունակաբար 987-ից 1792 թվականներին և նորից 1814-ից 1848 թվականներին։ Հարստության ճյուղերը կառավարել են 1328 թվականին, այդ թվում Վալուաները (մինչև 1589) և Բուրբոնները (մինչև 1848)։


== Մերովինգյան հարստություն (428–737) ==


== Առանց թագավորի (737–743) ==
Վերջին Մերովինգյան թագավորները, որոնք հայտնի են որպես «ծույլ թագավորներ» (rois fainéants), կառավարել են միայն անվանապես։ Իրական իշխանությունը կենտրոնացած էր մաժորդոմների (լատ.՝ Major domus regiæ, մարդպետ) ձեռքում։ Երբ 737 թ. Թեուդերիկ IV-ը մահացավ, մաժորդոմ Կարլոս Մարտելը թողեց գահը թափուր և շարունակեց կառավարել մինչև իր մահը 741 թ։ Իր որդի՝ Պիպին Կարճահասակը 743 թ. վերականգնեց Մերովինգյան հարստությունը՝ թագադրելով Քիլդերիկ III-ին, սակայն 751 թ. գահընկեց արեց նրան և ինքը դարձավ թագավոր՝ սկիզբ դնելով Կարոլինգների հարստությանը։


== Մերովինգյան հարստություն (743–752) ==


== Կարոլինգյան հարստություն (752–987) ==


== Կապետների հարստություն (987–1792) ==


=== Կապետների տուն (987 առ 1328) ===


=== Վալուաների տուն (1328–1589) ===


==== Վալուաների Օրլեանյան ճյուղ (1498–1515) ====


==== Վալուաների Անգուլեմյան ճյուղ (1515–1589) ====


=== Բուրբոնների տուն (1589–1792) ===
Ֆրանսիական հեղափոխության արդյունքում Լյուդովիկոս XVI-ի գահընկեց արվելուց և մահապատժի ենթարկելուց հետո 1793 թ. հունվարի 21-ից առ 1795 թ. հունիսի 8-ը Ֆրանսիայի թագավորն անվանապես նրա որդի՝ Լուի-Կարլոսն էր (Լյուդովիկոս XVII)։ Սակայն իրականության մեջ նա բանտարկված էր Տամպլ ամրոցում, իսկ Ֆրանսիայում հռչակված էր հանրապետություն։ Լյուդովիկոս XVII-ի մահից հետո գահի հիմնական հավակնորդ դարձավ նրա հորեղբայրը՝ Լուի-Ստանիսլավը, որը դե-ֆակտո դարձավ Ֆրանսիայի թագավոր Լյուդովիկոս XVIII անունով միայն 1814 թ.՝ Նապոլեոնի ջախջախումից և միապետական կարգերի վերականգնումից հետո։


== Առաջին հանրապետություն (1792–1804) ==
Ֆրանսիական առաջին հանրապետությունը տևել է 1792 թվականից առ 1804 թ., երբ առաջին հյուպատոս Նապոլեոն Բոնապարտը հռչակեց իրեն Ֆրանսիացիների կայսր։


== Բոնապարտների հարստություն (Առաջին կայսրություն, 1804–1814) ==


== Կապետների հարստություն, Բուրբոնների տուն, վերականգնված (1814–1815) ==


== Բոնապարտների հարստություն (Առաջին կայսրություն, վերականգնված (Հարյուր օր) 1815) ==


== Կապետների հարստություն, Բուրբոնների տուն, վերականգնված (1815–1830) ==


== Բուրբոնների հարստություն, Օրլեանների տուն (Հուլիսյան միապետություն, 1830–1848) ==


== Երկրորդ հանրապետություն (1848–1852) ==
Ֆրանսիական երկրորդ հանրապետությունը տևել է 1848-ից առ 1852 թվականը, երբ դրա նախագահ՝ Լուի-Նապոլեոնը հռչակվեց ֆրանսիացիների կայսր։


== Բոնապարտների հարստություն (Երկրորդ կայսրություն, 1852–1870) ==
Պոնտե Սան Պիետրո

Պոնտե Սան Պիետրո (իտալերեն՝ Ponte San Pietro), կումունա Իտալիայում, գտնվում է Լոմբարդիա մարզի Բերգամոյի գավառում։
2008 թվականի դրությամբ ապրում է 10016 մարդ բնակչության խտությունը 2402 մարդ/կմ²։ Փոստային կոդ՝ 24036։ Հեռախոսային կոդ 035։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Յոախիմ Շուբարտ

Յոախիմ Շուբարտ (գերմ.՝ Joachim Schubart, օգոստոսի 5, 1928(1928-08-05), Բեռլին, Վայմարյան Հանրապետություն), գերմանացի աստղագետ, աշխատել է Զոնենբերգի աստղադիտարանում։


== Կյանք ==
Յոախիմ Շուբարտ սովորել է աստղագիտություն Բեռլինի Հումբոլդտի համալսարանում և Բաբելսբերգի աստղադիտարանում։ 1952 թվականին նրա ավարտական աշխատությունը կոչվում էր Ռեֆրակցիա և միջին օրական շերմաստիճանի տատանում (Refraktion und mittlerer täglicher Temperaturgang) աշխատությունը։
1955 թվականին Երեք մարմնի խնդրի պարբերական լուծումների հետազոտություններ (Untersuchungen über periodische Lösungen im Dreikörperproblem) թեզիսի պաշտպանության արդյունքում Շուբարտը ստացավ դոկտորական կոչում։ Դրանից հետո նա աշխատել է Զոնենբերգի աստղադիտարանում, իսկ 1961 թվականից Աստղագիտական հաշվողական ինստիտուտում Հայդելբերգում։


== Աշխատանք ==
Շուբարտը հիմնականում զբաղվում էր Երկնային մեխանիկայի հատուկ խնդիրներով։ Մասնավորապես նա հետազոտել է Հիլդայի ընտանիքի աստերոիդների Յուպիտերի հետ 2/3 ռեզոնանսը։ Շուբարտը հաշվարկել է Երկրի ճշգրիտ զանգվածը, ինչպես նաև առաջին անգամ (1) Սերեսի և (2) Պալասի զանգվածները։ Նրա հետագա հետազոտությունները կապված են Երկրին մոտեցող աստերոիդներին՝ (1627) Իվար, (1221) Ամուր և (69230) Հերմես։ Շուբարտի կանխատեսումների հիման վրա հնարավոր դարձավ հայտնաբերել հարյուր տարի առաջ կորսված Թեմպլ-Թատլի գիսաստղը, որը հանդիսանում է Լեոնիդներ ասուպային հոսքի աղբյուր։ 1993 թվականին Շուբարտը թոշակի անցավ։ Նրան համարում են լավագույն եվրոպական Երկնային մեխանիկայի գծով մասնագետը։
1960 թվականին, Զոնենբերգում Շուբարտը հայտնաբերել է (2000) Հերշել աստերոիդը, և 1961 թվականին Տաուտենբերգում (4724) Բրոկենը համատեղ Ս. Հոֆմեյստերի հետ։
1973 թվականին Պաուլ Վիլդի կողմից Բեռնում հայտնաբերված (1911) Շուբարտ աստերոիդը անվանվել է նրա պատվին։


== Ծանոթագրություններ ==


== Արտաքին հղումներ ==
Prof. Dr. Joachim Schubart (i. R.). Archived 2016-05-19 at the Wayback Machine. auf der Webseite der Universität Heidelberg
Arbeiten von Joachim Schubart (SAO/NASA Astrophysics Data System / ADS)
(1667) Պելս

(1667) Պելս (անգլ.՝ Pels), աստերոիդ աստերոիդների հիմնական գոտում։ Հայտնաբերվել է 1930 թվականի սեպտեմբերի 16-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 2,190765 ա. մ., առավելագույնը մոտենում է 1,8499 ա. մ. հեռավորության վրա և հեռանում 2,5316 ա. մ.։ Արեգակի շուրջ մեկ ամբողջական պտույտ է կատարում 1184,38 երկրային օրվա ընթացքում, իր ուղեծրով շարժվելով միջինում 0,303956 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1667) Պելս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
No Time to Die (երգ)

No Time to Die (հայերեն՝ Մահանալու ժամանակը չէ), ամերիկացի երգչուհի և երգերի հեղինակ Բիլլի Այլիշի երգը, որը թողարկվել է 2020 թվականի փետրվարի 14-ին։ Ջեյմս Բոնդի մասին սպասվող՝ «Մահանալու ժամանակը չէ» ֆիլմի գլխավոր սաունդթրեքն է, որը թողարկվել է Darkroom/Interscope Records լեյբլերում։ Երգը գրել են Բիլլի Այլիշը և նրա եղբայրը՝ Ֆինիս Օ'Քոնելը։


== Թողարկում և պրոմո ==
2020 թվականի հունվարին հայտարարվել է, որ Բիլլի Այլիշը հանդես է գալու որպես Ջեյմս Բոնդի մասին 25-րդ ֆիլմի սաունդթրեքի կատարող։ Այլիշը պատմության մեջ ամենաերիտասարդ երգչուհին է, որը 18 տարեկանում գրել և ձայնագրել է երգ Ջեյմս Բոնդի ֆիլմի համար։
Երգի մասին հայտարարելուց հետո, Այլիշն ասել է. «Դա մեծ պատիվ է»։ Նրա եղբայրն ավելացրել է, որ. «ինձ այնքան հաջողակ եմ զգում, որ նմանատիպ փոքր դեր եմ ունենալու այդպիսի լեգենդար ֆիլմաշարում»։
«No Time to Die» երգի ռեժիսոր Քերի Ֆուկունագան, իրեն անվանել է այդ դուետի երկրպագու, իսկ ֆիլմի պրոդյուսերներ Մայքլ Ջ. Ուիլսոնը և Բարբարա Բրոքոլին ասել են, որ երգն «անթերի է մշակված»։


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==
Երևանի շամպայն գինիների գործարան

Երևանի շամպայն գինիների գործարան, շամպայնի արտադրության առաջատար ձեռնարկություն Հայաստանում։ Գործարանը բացվել է 1939 թվականին Երևանում խորհրդային ժամանակաշրջանում։ Ի սկզբանե ստեղծվել է որպես քաղցր և չոր գինիների գործարան։ 1954 թվականին գործարանի արտադրանքը մեծացել է` ընդգրկելով փրփրուն գինիներ։ Խորհրդային Միության փլուզումից հետո 1995 թվականին փրփրուն գինիների գործարանը սեփականաշնորհվել է՝ դառնալով բաց բաժնետիրական ընկերություն։
Գործարանը գտնվում է Երևանի Քանաքեռ-Զեյթուն վարչական շրջանի Թբիլիսյան խճուղի 20 հասցեում։


== Արտադրանք և ապրանքանիշեր ==
Ներկայումս գործարանը տարեկան ունի 10 միլիոն շիշ արտադրելու հնարավորություն։ Գործարանն արտադրում է մի շարք փրփրուն գինիներ, այդ թվում, գինի, մրգային գինի, կոնյակ, օղի և շամպայն, բոլորը հիմնված ֆրանսիական տեխնոլոգիայի հիման վրա։
Գործարանն արտադրում է մի շարք կարմիր չոր, կիսաչոր, աղանդերի և խաղողի գինի՝ Հայկ Նահապետ, Վերածնունդ, Աննա, Լիլիթ, Ֆրանս, Երկրի արյուն, Հարսանիք և Արենի Վայք։ Գործարանն արտադրում է նաև մրգային գինի՝ Սպիտակ քիշմիշ, Միկադո, Vin de Farise (կարմիր կիսաչոր ելակի գինի), Vin de Cassis Noir (կարմիր կիսաչոր սև հաղարջի գինի), Vin de Framboise (կարմիր կիսաչոր ազնվամորու գինի), Սև քիշմիշ, Vin de Cerise (կարմիր կիսաչոր բալի գինի), Vin de Mure (կարմիր կիսաչոր մոշի գինի) և Vin de Grenade (կարմիր կիսաչոր նռան գինի)։
Գործարանն արտադրում է կոնյակի հետևյալ ապրանքանիշերը՝ Հայաստանի հպարտություն (3, 5 և 7 տարեկան), Ոսկե դար, Ֆրանս, Նարե և Տրդատ։
Օղու ապրանքանիշերից հայտնի են՝ Մուժիկ և Ռուսկայա նախոդկա։
Շամպայնի (փրփրուն գինի) տեսակները ներառում են կիսաչոր շամպայն, կարմիր փրփրուն շամպայն, չոր շամպայն և կիսաչոր շամպայն, որոնք բոլորն արտադրվում են Հայկական շամպայն բրենդի ներքո։


== Ծանոթագրություններ ==


== Արտաքին հղումներ ==
Պաշտոնական կայք
Հակոբ Նորունի

Հակոբ Նորունի (Հակոբ Լևոնի Նորաշխարհյան, 1926, դեկտեմբերի 8 - 1985, հուլիսի 4), հայ բանաստեղծ, արձակագիր, դրամատուրգ, ԽՍՀՄ գրողների միության անդամ 1976 թվականից։


== Կենսագրություն ==
Ծնվել է Մուսա լեռան Յողունօլուք գյուղում։ Նախնական կրթությունը ստացել է Մուսա լեռան Նոր Զեյթուն գյուղում, ապա Հալեպի Մխիթարյան վարժարանում և ֆրանսիական լիցեյում։ Հետագայում ավարտել է Բեյրութի ֆրանսիական համալսարանը։ 1956-1965 թվականներին եղել է Բեյրութի «Արարատ» գրական ամսագրի գլխավոր խմբագիրը։ Բեյրութում Հ. Նորունին աշխատել է նաև իբրև հյուրանոցի տնօրեն։ 1975 թվականին ներգաղթել է Հայաստան և բնակություն հաստատել Երևանում։ 1982-1985 թվականներին աշխատել է ՀԽՍՀ ԳԱ սփյուռքահայ համայնքների պատմության և մշակույթի բաժնում որպես ավագ գիտաշխատող։ Մահացել է Երևանում ։


== Հ. Նորունու երկերի մատենագրությունը ==
Դողդոջ կայծեր (բանաստեղծություններ), Հալեպ, 1943, 120 էջ։
Իշխանը (դրամա), Հալեպ, «Սեր Սահակյան» տպարան, 1944, 28 էջ։
Սահմանագլուխ (բանաստեղծություններ), Բեյրութ, 1959, 90 էջ։
Երջանկության ճամփան... (թատերախաղ 5 արարով), Բեյրութ, տպարան Տոնիկյան, 1966, 48 էջ։
Ինչ շուտ փոխվեցար (դրամա), Բեյրութ, 1966, 40 էջ։
Նամակ ամերիկահայ բարեկամիս։ Ապրումներ, տպավորություններ, Բեյրութ, 1966, 90 էջ։
Հրաչյա Քոչարի «Սպիտակ գիրքը» (գնահատական-վերլուծական փորձ), Բեյրութ, տպարան «Սևան», 1967, 58 էջ։
Վարձու պուպրիկներ (պատմվածքներ), Բեյրութ, 1970, 180 էջ։
Մեղքի արահետեն (պատմվածքներ), Երևան, «Սովետական գրող», 1977, 170 էջ։
Տարիներիս ապագան (բանաստեղծություններ), «Սովետական գրող», 1983, 116 էջ։


== Աղբյուրներ ==


== Արտաքին հղումներ ==
Հակոբ Նորունի
Կարաքիլիսա (Խնուսի գավառ)

Կարաքիլիսա, գյուղ Արևմտյան Հայաստանում, Էրզրումի վիլայեթի Խնուսի գավառակում։ Գտնվում էր Էրզրում քաղաքից 36-37 կմ հարավ-արևելք, Խնուս քաղաքից 36-37 կմ հյուսիս։


== Պատմամշակութային կառույցներ ==
Կարաքիլիսայի մոտ գտնվում էր Ս. Աստվածածին մատուռի ավերակները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գեղեցիկ տղամարդ (ֆիլմ)

«Գեղեցիկ տղամարդը» (գերմ.՝ Keinohrhasen, անակաջ նապաստակ), 2007 թվականի գերմանական կինոկատակերգություն։


== Սյուժե ==
Լուդոն աշխատում է լրագրող և տրամադրում է նյութ «դեղին» մամուլին։ Լուդոն ունի նաև «հոբբի», գայթակղել աղջիկներին և գնալ աջ և ձախ։ Նրա անհաջող փորձից հոտո Լուդոին դատապարտում են 8 ամիս ազատազրկման և Լուդոյի առջև պայման են դնում, որ նա պետք է աշխատի 300 ժամ մանկապարտեզում։ Մանկապարտեզի դաստիարակը պարզվել է, որ այդ աղջիկը Լուդոյի դասընկերուին էր և Լուդոն ծաղրում էր նրան։ Այդ աղջիկը հիշում էր դրա մասին և փորձեց դաս տալ նրան։


== Դերերում ==


== Անվանակարգեր ==
2008
Ստացել է «Ոսկե էկրան»
Ստացել է  Bogey
Deutscher Comedypreis կատեգորիայի, որպես լավագույն կինո կատակերգություն
Բեմբի
2010
Միջազգային կինոփառատոն Մոսկվայում ստացել է բրոնզե արմավենու թև


== Ծանոթագրություններ ==


== Արտաքին հղումներ ==
Գեղեցիկ տղամարդ(անգլ.) ֆիլմը Internet Movie Database կայքում
«Գեղեցիկ տղամարդ»(անգլ.) ֆիլմը Allmovie կայքում:
Աշոտ Մելքոնյան (այլ կիրառումներ)

Աշոտ Մելքոնյան անունը կարող է վերաբերել հետևյալ անձանց.

Աշոտ Մելքոնյան (նկարիչ), (1930-2009), ՀԽՍՀ վաստակավոր նկարիչ։
Աշոտ Մելքոնյան (պատմաբան) (1961), պատմական գիտությունների դոկտոր, պրոֆեսոր։ ՀՀ ԳԱԱ թղթակից անդամ, ակադեմիկոս։ ՀՀ ԳԱԱ Պատմության ինստիտուտի տնօրեն (2002)։
Վեստրե Սլիդրե

Վեստրե Սլիդրե (նորվ.՝ Vestre Slidre), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Սլիդրե բնակավայրն է։ Պաշտոնական լեզուն նյունորսկն է։ Զբաղեցնում է 463.24  կմ² տարածք։ Որպես Նորվեգիայի ֆյուլքե՝ ստեղծվել է 1849 թվականին։


== Վեստրե Սլիդրեի զինանշանը ==
Վեստրե Սլիդրե կոմունայի զինանշանը հաստատվել է 1987 թվականին և իրենից ներկայացնում է կապույտ գույնով սրտաձև վահան, որը հին ժամանակներում եղել է տվյալ տարածքում բնակվող ազնվականներից մեկի կնիքը։


== Բնակչություն ==
Համաձայն 2007 թվականի մարդահամարի տվյալների՝ Վեստրե Սլիդրե կոմունայում բնակվում է 2217 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ փոքր նվազման շեղումով։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine.(նորվ.)


== Ծանոթագրություններ ==
Բոր (Նիղդե)

Բոր (թուրքերեն՝ Bor), քաղաք և շրջան Նիղդեի մարզում Թուրքիա։ Գտնվում է Նիղդե քաղաքից 14 կմ հյուսիս, ոչ բարձր բլրի վար (ծովի մակերևույթից 1100 մ բարձրությամբ)։ Շրջանում ապրում է 63020 մարդ, որոնցից 29804 ապրում են շրջանի կենտրոնում։ Քաղաքը գտնվում է Տավրոսի լեռներից հյուսիս, Կիլիկիայի դարպասներ լեռնանցքից որ հեռու, որը տանում է դեպի Կիլիկիա և Սիրիա ունի առևտրական և ռազմական կարևոր նշանակություն։


== Անունը ==
Խեթերն ու Ասորիները այս վայրն անվանել են Տուվանուվա։ Կյուրոս Կրտսերի և Ալեքսանդր Մեծի շրջանում այն կոչվել է Դանա, իսկ Հռոմեական կայսրության՝ Տիանա։  Այս հնագույն քաղաքակրթություն ժամանակների ավերակները այժմ կարելի է գտնել Կեմերխիսար գյուղի մոտ։ Բորը հանդիսանում է համեմատաբար երիտասարդ բնակավայր։


== Պատմություն ==
Մարդիկ այս հարթավայրում բնակվել են Խեթական թագավորության ժամանակներից ի վեր։ Ավելի ուշ այս հողերը պատկանել են Ասորեստանին, Փռյուգիային, Իրանին և Մակեդոնիային։ Հռոմեական ժամանակաշրջանում այստեղ կառուցվել է Տիանա քաղաքը՝ Կապադովկիայի ամենահարավային քաղաք կենտրոնը։ Բյուզանդական շրջանում քաղաքը արևելյան միջերկրածովյան կարևորագույն քրիստոնեական կենտրոններից մեկն էր և թուքերի մեջ հայտնի էր որպես Կիլիսեխիսար («Եկեղեցիների քաղաք»)։
Թուրքերն այստեղ հաստատվել են Մանազկերտի ճակատամարտից (1071)հետո։ Հին Տիանայի պաշտպանական կառույցները օգտագործվել են Բոր, Կեմերխիսար և Բախչելի  բնակավայրերի կառուցման համար։
Այժմ Բորի տնտեսությունը հիմնված է անասնապահության, կաշվի ստացման և գորգագործության վրա։ Կլիման այստեղ շատ չոր է գյուղատնտեսության զարգացման համար, բայց Կեմերխսարի շրջանը հարմար է խաղողագործության և մրգերի (հատկապես խնձորի և ծիրանի) համար։ Ամբողջությամբ վերցրած շրջանը շատ աղքատ է, և այստեղից շատ բնակիչներ հեռանում են Եվրոպա կամ էլ Թուրքիայի խոշոր քաղաքներ։


== Տեսարժան վայրեր ==
Ալեդդին-բեյ (Ուլու Չամի) մզկիթ՝ գետի ափին քաղաքի կենտրոնում։
Շեյխ-Իլյաս (Կալե Չամի) 16-րդ դարի մզկիթ։
Ժայռեր, որտող խեթերը խոնարհվել են ամպրոպի աստծուն, Գյոկբեզ գյուղի մոտ։
Տիանա քաղաքի ավերակները, հռոմեական ջրվեժները Բախչելի և Կեմերխիսար գյուղերի միջև ընկած բլուրների վրա, հռոմեական բաղնիքների համալիրը և Կարակալլայի շրջանի ակվեդուկը (211-217)։ Մինչև մեր օրերը պահպանվել են Բախչելի մոնումենտալ լողավազանը, խեթական պեղված Կյոշկ Խյոյուկ բնակավայրի կողքին։ Ինչպես նաև անտիկ շրջանից պահպանվել են շատ հնագույն շենքեր և շինություններ, մեկ սյուն։
Հանքային աղբյուրներ և ցեխային վաննաներ Կեմերխսիայից հարավ։ Տաք աղբյուրը (15 °C) հիշատակվում է դեռևս անտիկ ձեռագրերում։ Իչմելեր աղբյուրը իր մեջ ներառում է և հանքային ջուր, և լողանալու համար լողավազան։


== Հայտնի բնիկները ==
Ապոլլոնիոս Թիանացի (Մ․թ․ա․ I դար)՝ փիլիսոփա և մոգ
Էբուբեկիր Խազիմ Թեպեյրան (1863-1947)՝ օսմանյան գրող և պաշտոնյա


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Официальный сайт района (թուրքերեն)
Официальный сайт города (թուրքերեն)
Տերեխովո (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՏերեխովոՏերեխովո (ռուս.՝ Терехово), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 536


== Դեպքեր ==


== Ծնունդներ ==


== Մահեր ==
Նիժնիե Օստրոժկի

Նիժնիե Օստրոժկի (ուկրաիներեն՝ Нижні Острожки, Ղրիմի թաթարերեն՝ Aşağı Alaç), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Նիժնիյ Ալաչ։
2001 թվականի տվյալներով Նիժնիե Օստրոժկի գյուղում բնակվում էր 172 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վասիլի Պոտտո

Վասիլի Պոտտո (հունվարի 1, 1836(1836-01-01), Տուլա, Ռուսական կայսրություն - նոյեմբերի 11, 1911(1911-11-11), Թիֆլիս, Ռուսական կայսրություն), գեներալ-լեյտենանտ, ռուս ականավոր պատմաբան, կովկասյան պատմության մասնագետ։


== Կենսագրություն ==
Վասիլի Պոտտոն ծնվել է Տուլայի նահանգում 1836 թվի հունվարի 1-ին, ռուսացած գերմանացիների ազնվական ընտանիքում։ Ռազմական կրթությունը ստացել է Տուլայի Ալեքսանդրյան կադետային կորպուսում, Օրլովի կադետային կորպուսում և Ազնվական գնդում։
1855 թվականի հունիսի 11-ին Պոտտոյին շնորհվել է ենթասպայի՝ պրապորշչիկի կոչում, և նա անցել է ծառայության Նովոռոսիյսկի 3-րդ դրագունյան գնդում։ Այդ գնդի կազմում մասնակցել է Կարսի ազատագրմանը Ղրիմյան պատերազմի ժամանակ։ 1857 թվականին Պոտտոյին շնորհվել է պորուչիկի, 1863 թվականին՝ շտաբս-կապիտանի, 1870 թվականին՝ մայորի, իսկ 1877-ին՝ գնդապետի կոչումներ։ 1866 թվականից Պոտտոն դասավանդել է Նիկոլաևյան կավալերական ուսումնարանում։
1887 թվականի փետրվարի 3-ին Վասիլի Պոտտոն ծառայության է անցել Կովկասյան ռազմական ռազմամարզում։ 1896 թվականի փետրվարի 18-ին Պոտտոն նշանակվել է Կովկասյան ռազմական ռազմամարզի շտաբի ռազմապատմաբանական բաժնի պետ, իսկ 1896 թվականի մայիսի 14-ին ստացել է գեներալ-մայորի կոչում։ Այդ ժամանակահատվածում Վասիլի Պոտտոն ճանաչում է ստանում հատկապես իր Կովկասյան պատերազմին նվիրված աշխատությունների շնորհիվ։
1907 թվականի ապրիլի 22-ին Պոտտոյին շնորհվել է գեներալ-լեյտենանտի կոչում։ Վասիլի Պոտտոն մահացել է 1911 թվականի նոյեմբերի 11-ին Թիֆլիսում։ Նրա զավակ Ալեքսանդրը (1866 - 1917) գեներալ-մայոր էր։
Վասիլի Պոտտոն պարգևատրվել է հետևյալ շքանշաններով. Սուրբ Աննա 2-րդ աստիճանի (1869), Սուրբ Վլադիմիր 4-րդ աստիճանի (1879), Սուրբ Վլադիմիր 3-րդ աստիճանի (1899 թիվ), Սուրբ Ստանիսլավ 1-ին աստիճանի (1904), Սուրբ Աննա 1-ին աստիճանի (1906)։


== Վասիլի Պոտտոյի որոշ աշխատություններ ==
Ղարաբաղի առաջին կամավորականները (Մելիք-Վանի և Հակոբ-յուզբաշի Աթաբեկյանները)
Կովկասյան պատերազմը առանձին հուշագրություններում, դրվագներում, ավանդապատումներում և կենսագրություններում։ 1899 (վերատպվել է՝ Մոսկվա, «Центрполиграф», 2006, Հատորներ 1-5)
21-րդ հետևակային գնդի ռազմական ճանապարհը։ Թիֆլիս, 1888(չաշխատող հղում)
Գեներալ-ադյուտանտ Իվան Դավիթի Լազարև։ Թիֆլիս, 1900
Բանակայինների ժամանակակից կրթությունը և դաստիարակությունը։ Սանկտ-Պետերբուրգ, 1875(չաշխատող հղում)
Ախտիրյան գնդի պատմությունը։ Սանկտ-Պետերբուրգ, 1902 (Ս. Ի. Օդինցովի հետ համատեղ) Archived 2013-10-31 at the Wayback Machine.


== Հղումներ ==
«Կովկասյան պատերազմը առանձին հուշագրություններում, դրվագներում, ավանդապատումներում և կենսագրություններում»։ 1899, հատոր 5 Руниверс կայքում։
Վասիլի Պոտտո
Վասիլի Պոտտո. «Կովկասյան պատերազմը։ Հատոր 1. Հնագույն ժամանակներից մինչ Երմոլովը»
Սագարմավենիներ

Սագարմավենիներ, արմավենիների ընտանիքի՝ մետրոքսիլոն (Metroxylon) ցեղի տեսակներ։ Սագարմավիներին հաճախ ոչ ճիշտ անվանում են սագոենիներ։


== Ընդհանուր նկարագիր ==
Ստորգետնյա ճյուղավորված կոճղարմատներով և բազմաթիվ ցողուններով (8—12 մ բարձրությամբ) բույսեր են։ Տերևները փետրաձև են՝ 4—6 մ երկարությամբ, ծաղկաբույլերը՝ խոշոր, գագաթնային, միասեռ կամ երկսեռ ծաղիկներով։ Պտուղը կլոր է, բագմաթեփուկավոր կեղևով։ Ծաղկում են 15—20 տարեկանում և պտղաբերելուց հետո մահանում՝ բնի հիմքում առաջացնելով բազմաթիվ շիվեր։ Հայտնի է սագարմավիների մոտ 15 տեսակ՝ տարածված Թաիլանդից մինչև Նոր Գվինեա։ Առավել մեծ տնտեսական նշանակություն ունեն իսկական սագարմավիները (M․ laeve կամ M․ sagu) և Ռումֆի սագարմավիները (M․ rumphii)։ Սագարմավիների բնի միջուկից ստանում են հատուկ ձավար՝ սագո (այստեղից՝ անվանումը)։ Վայրի սագարմավիների միջուկից ստանում են նաև օսլա (1 ծառից՝ 110— 160 կգ)։
Նիկուլինո (գյուղ, Կրասնինսկի շրջան)

Անվան այլ կիրառումների համար տե՛ս՝ ՆիկուլինոՆիկուլինո (ռուս.՝ Никулино), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 73 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարեն Տանակա

Կարեն Տանակա (ճապ. 田中 カレン, ապրիլի 7, 1961(1961-04-07), Տոկիո, Ճապոնիա), ճապոնացի դաշնակահարուհի և երգահան։


== Կենսագրություն ==
Կարեն Տանական ծնվել է 1961 թվականին Տոկիոյում։ Չորս տարեկանից սովորել է դաշնամուր նվագել,   տաս տարեկանից հորինել է երաժշտություն։ Տոկիոյի Տոխո Գակուենի անվան երաժշտական դպրոցում Ակիրա Միյոսիյի հետ կոմպոզիցիա  և Նոբուկո Ամանդոի հետ դաշնամուր ուսումնասիրելուց հետո, նա 1986  թվականին մեկնել է Փարիզ, որպեսզի  սովորի Տրիստանա Մյուրայի մոտ։ Ստաժավորվել է  «IRCAM» հետազոտական կազմակերպությունում։ 1990–1991 թվականներին սովորել է Ֆլորենցիայում՝ կոմպոզիտոր Լուչանո Բերիոյի մոտ։ 1998 թվականին նշանակվել է «Yatsugatake Kogenն» երաժշտական փառատոնի գեղարվեստական ղեկավար, որը նախկինում ղեկավարում էր ճապոնացի կոմպոզիտոր և երգահան Թորի Տոկեմիցուն։ 2005-ին նրան շնորհվել է Բեկկա մրցանակ։
Ներկայումս բնակվում է Կալիֆոռնիայի  Սանտա Բարբարա քաղաքում։


== Ընտրյալ աշխատանքներ ==
Prismes նվագախմբի համար (1984)
Anamorphose դաշնամուրի և նվագախմբի համար (1986)
Lilas թավջութակի համար (1988)
Jardin des herbes կլավեսինի համար (1989)
Hommage en cristal դաշնամուրի և լարային գործիքների համար (1991)
Initium (1992—1993)
Metallic Crystal (1992—1995)
Wave Mechanics20 գործիքավորողների համար (1994)
Invisible Curve ֆլեյտայի, ջութակի, թավջութակի և դաշնամուրի համար (1996)
Metal Strings լարային քառյակի համար (1996)
Water and Stone համույթի համար (1999)
At the grave of Beethoven լարային քառյակի համար (1999)
Departure նվագախմբի համար (2000)
Guardian Angel նվագախմբի համար (2000)
Techno Etudes դաշնամուրի համար (2000)
Lost Sanctuary նվագախմբի համար (2002)
Rose Absolute նվագախմբի համար (2002)
Tales of Trees для маримбы соло (2003)


== Ճանաչում ==
Ճապոնական և միջազգային մի շարք մրցանակների և կրթաթոշակների հաղթող, ներառյալ «Գաուդեամուս մրցանակ» (1987)։


== Ծանոթագրություններ ==


== Արտաքին հղումներ ==
Страница на сайте IRCAM
(англ.)
(англ.)
Страница на сайте IMDB
Բյուրապատ

Բյուրապատ, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Արածանիի վտակ Շառիան գետի աջ ափին։


== Բնակչություն ==
XX դարի սկզբին ուներ 30 տուն բնակիչ։


== Պատմամշակութային կառույցներ ==
Բյուրապատից 1-1.5 կմ արևելք` բլրի վրա, կան հին բերդի ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Եթե նրանք չունեն հաց, թող թխվածք ուտեն

«Եթե նրանք չունեն հաց, թող թխվածք ուտեն», ֆրանսիական հանրահայտ «Qu’ils mangent de la brioche» արտահայտության հայերեն թարգմանությունը, որը բառացի նշանակում է «Թող նրանք ուտեն բրիոշներ»։ Ունի խճճված ծագում, ըստ ամենատարածված տարբերակի հեղինակը Ֆրանսիայի թագուհի, Լյուդովիկոս XVI-ի կին Մարի Անտուանետն է, սակայն հարկ է նշել, որ թագուհու կենսագրության ժամանակագրական տվյալները չեն համապատասխանում արտահայտության ստեղծման ժամանակաշրջանին։


=== Արտահայտության պատմությունը ===
Վերը նշյալ արտահայտությունն առաջին անգամ օգտագործվել է Ժան-Ժակ Ռուսոյի կողմից իր «Ապաշխարանք» (1766 - 1770) ստեղծագործության մեջ, սակայն ոչ այն տարբերակով, որով սովորաբար այն կիրառվում է։ Համաձայն Ռուսոյի՝ այս արտահայտությունն արտաբերել է ֆրանսիական մի արքայադուստր, որն արդյունքում ժողովրդի և նույնիսկ մի քանի պատմաբանների կողմից նույնացվել է Մարիա-Անտուանետայի(1755 - 1793) հետ։
Ի՞նչ անել հաց ունենալու համար 

Ժամանակագրական խնդիրն այն է, որ այդ ժամանակ Մարիա-Անտուանետան դեռևս ամուսնացած չի եղել և ապրել է հայրենի Ավստրիայում, Ֆրանսիա նա տեղափոխվել է միայն 1770 թ։ Ինչպես նկատում ենք, Ռուսոն իր ստեղծագործության մեջ որևէ կոնկրետ անուն չի մատնանշել։ Անկախ այժմյան հայտնիությունից՝ Ֆրանսիական հեղափոխության ժամանակ այն գրեթե չի օգտագործվել։ Ինչպես երևում է, դիպուկ արտահայտության հեղինակը ինքը Ռուսոն է, որը շատ շատերի նման նույնպես ցանկանում էր հավատալ, որ այն արտաբերվել է թագուհու կողմից այդքան ատելի դարձած հեղափոխության նախօրեին։
Հարություն Թոփիկյան

Հարություն Ժիրայրի Թոփիկյան (հուլիսի 23, 1951(1951-07-23), Երևան, Հայկական ԽՍՀ, ԽՍՀՄ - հոկտեմբերի 26, 2020(2020-10-26)), հայ խմբավար, «Սեբաստացիներ» և ԵՊԿԵ գեղարվեստական ղեկավար։ ՀՀ արվեստի վաստակավոր գործիչ (2013)։


== Կենսագրություն ==
Հարություն Թոփիկյանը ծնվել է 1951 թվականին հայրենադարձ ուսուցիչների ընտանիքում։ 1967-1969 թվականներին սովորել է Ռոմանոս Մելիքյանի անվան երաժշտական ուսումնարանի խմբավարական բաժնում՝ Վ. Քեթենջյանի դասարանում։ 1969-1974 թվականներին սովորել է Երևանի Կոմիտասի անվան պետական կոնսերվատորիայի խմբավարական բաժնում՝ Լ. Չունգուրյանի դասարանում։ 1974 թվականին աշխատել է Սարաջևի անվան երաժշտական դպրոցում։
1979-1984 թվականներին եղել է Հայաստանի ռադիոյի և հեռուստատեսության «Հայ երգի կամերային երգչախմբի» հիմնադիր դիրիժոր։ 1983-1991 թվականներին ղեկավարել է Երևանի պետական համալսարանի «Կոմիտաս» երգչախումբը, որը 1987 թվականին Լիտվայի Կաունաս քաղաքում միութենական 19 համալսարանական երգչախմբերի հեղինակավոր մրցույթում գրավել է առաջին տեղը։ 1989-1991 թվականներին եղել է «Bridges of Song» փառատոնի կազմակերպիչ, անդամ։ Ղեկավարել է աշխարհի միացյալ երգչախումբ թվով 20 000 երգիչներ (Տալլին, 1991)։ 1991-1994 թվականներին Բեյրութում վերակազմել է Բարսեղ Կանաչյանի հիմնած «Գուսան» երգչախումբը։
1996 թվականին ստեղծել և ղեկավարում է Երևանի կամերային երգչախումբը (2005 թվականից՝ պետական, կատարվել և ձայնագրվել են 147 խմբերգեր)։ 2012թ. Երևանի «Մխիթար Սեբաստացի» կրթահամալիրում ստեղծել և մինչև 2020թ. հոկտեմբերը ղեկավարել է «Սեբաստացիներ» ուսուցչական երգչախումբը։


== Մրցանակներ ==
Հայաստանի Լենինյան կոմերիտմիության պետական մրցանակ (4 ձայնասկավառակ Մելոդիա ֆիրմա և1 ձայնասկավառակ ԱՄՆ-ում), 1982
Հայաստանի Հանրապետության արվեստի վաստակավոր գործիչ (2013)


== Տես նաև ==
Երևանի պետական կամերային երգչախումբ
«Սեբաստացիներ» ուսուցչական երգչախումբ


== Ծանոթագրություններ ==


== Արտաքին հղումներ ==
Հարություն Թոփիկյան, մոնոլոգ
Հարություն Թոփիկյան. խոստովանություն
Հարցազրույց Հարություն Թոփիկյանի հետ, 2012
Ժենույյո

Ժենույյո (ֆր.՝ Genouilleux), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Տուասսե կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի INSEE կոդը՝ 01169։


== Աշխարհագրություն ==
Կոմունան Փարիզ քաղաքից գտնվում է 360 կմ հարավ-արևելք, Դեպի հյուսիս՝ Լիոն քաղաք, 45 կմ է և 36 կմ արևմուտք Բուրկ ան Բրեսից։
Կոմունայի արևմուտքում հոսում է Սոնա գետը։


== Կլիմա ==
Կլիման Ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 609 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 391 մարդկանցից 325-ը տնտեսապես ակտիվ են եղել, 66-ը `պասիվ (ակտիվության ցուցանիշը` 83,1% է, 1999 թվականին՝ 77,0%)։ 325 ակտիվ բնակիչներից աշխատել են 310-ը (158 տղամարդ, 152 կին), գործազուրկ եղել են 15-ը (3 տղամարդ, 12 կին)։ 66 պասիվներից 29 հոգի եղել են աշակերտ կամ ուսանող, 24-ը՝ թոշակառու, 13 պասիվ են եղել այլ պատճառներով։


== Տեսարժան վայրեր ==
Շավանիոյի դղյակը (XII դար) 1942 թվականից։
Սբ. Պետրայի եկեղեցի (XVIII դար)


== Ծանոթագրություններ ==


== Արտաքին հղումներ ==
«Женуйё» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-06-05 
«Женуйё» (ֆրանսերեն)։ cassini.ehess.fr։ Արխիվացված է օրիգինալից 2014-06-06-ին։ Վերցված է 2014-06-05
Ռուիլա

Անվան այլ կիրառումների համար տե՛ս՝ Ռուիլա (այլ կիրառումներ)Ռուիլա (էստ․՝ Ruila), գյուղ Էստոնիայի Հարյումաա նահանգի Կեռնու շրջանում։
2011 թվականի տվյալներով գյուղում բնակվում էր 161 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ձկնաբուծություն

Ձկնաբուծություն, ջրային կուլտուրաների մշակման ենթաճյուղ, որը զբաղվում է ձկների բուծմամբ, ջրամբարներում ձկան պաշարի քանակի ընդլայնմամբ և որակի բարելավմամբ։ Ընդգրկում է բնական ջրամբարների և լճակային ձկնաբուծությունը։ Կապված ջրային միջավայրի վրա մարդու ներգործության շրջանակների ավելացման հետ (հիդրոկառույցների շահագործում, ջրերի կեղտոտում և այլն) շատ հաճախ վատանում կամ խախտվում է ձկան պաշարի վերարտադրությունը։ Հատկապես տուժում են կիսագաղթ (շիղաձուկ, բրամ, ծածան, վոբլա և այլն) և գաղթող (թառափաձուկ, զութխի, սպիտակասաղմոն, սաղմոն, կետա, սապատաձուկ, ծածանաձուկ, կուտում և այլն) ձկները։ Այն կարգավորելու, ինչպես նաև ցածրարժեք իխտիոֆաունայի որակը բարելավելու նպատակով բնական ջրամբարներում և այլ տեսակի միջավայրերում կազմակերպվում է ձկների արհեստական բուծում։
Ֆրենե լը Վիե

Ֆրենե լը Վիե (ֆր.՝ Fresney-le-Vieux), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 272 մարդ, բնակչության խտությունը` 109.68 մարդ/կմ²: Բնակավայրը զբաղեցնում է 2.48 կմ² տարածք:


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 20 կմ հարավ:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 177 աշխատունակ (15-64 տարեկան)  բնակիչ, որոնցից ակտիվ էին 133-ը, իսկ ոչ ակտիվները` 44: Ակտիվության ցուցանիշը կազմում է 75,1 %: 133 աշխատունակ մարդկանցից աշխատել է 121 անձ (65 տղամարդ և 56 կին): Գործազուրկ են եղել 12 անձ (5 տղամարդ և 7 կին): 44 անաշխատունակներից 18-ը եղել են աշակերտներ կամ ուսանողներ, 16-ը` թոշակառուներ, իսկ 10-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գորկա Օստրայա

Գորկա Օստրայա, լեռ Երևանի նահանգի Նոր Բայազետի գավառում։ Հիշատակվում է ռուսական աղբյուրներում։


== Ծանոթագրություններ ==
Արշալույս (այլ կիրառումներ)

Արշալույս, կարող է վերաբերել՝

Արշալույս, գյուղ Հայաստանի Արմավիրի մարզում, Վաղարշապատի տարածաշրջանում
Արշալույս, հասարակական, գրական, գիտական և առևտրական օրաթերթ։ Լույս է տեսել 1907-1908-ին, Զմյուռնիայում
Արշալույս, գրական, գեղարվեստական և քննադատական ալմանախ։ Լույս է տեսել 1915-1917-ին, Թիֆլիսում
Արշալույս, հայկական արական և իգական անուն
Արշալույս, ազգային, գրական, գիտական և քաղաքական եռօրյա, ապա՝ շաբաթաթերթ։ Լույս է տեսել 1899-1905 թվականներին, 1908 14-ին, Կահիրեում
(7392) Կովալսկի

(7392) Կովալսկի (անգլ.՝ Kowalski), աստերոիդ աստերոիդների հիմնական գոտում։ Հայտնաբերվել է 1984 թվականի մարտի 6-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,755387 ա. մ., առավելագույնը մոտենում է 2,402 ա. մ. հեռավորության վրա և հեռանում 3,1087 ա. մ.։ Արեգակի շուրջ մեկ ամբողջական պտույտ է կատարում 1670,6 երկրային օրվա ընթացքում, իր ուղեծրով շարժվելով միջինում 0,215492 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7392) Կովալսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նավիկ

Անվան այլ կիրառումների համար տե՛ս՝ Նավիկ (այլ կիրառումներ)Նավիկ, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր փոքրիկ գետակի ափին, Կարաքիլիսա քաղաքից 8-10 կմ հյուսիս-արևելք։


== Բնակչություն ==
1877-1878 թվականին ուներ 211 հայ և թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տոկմակ

Տոկմակ (ուկրաիներեն՝ Токмак), քաղաք Ուկրաինայի Զապորոժիեի մարզի Տոկմակի շրջանում, շրջկենտրոն։ Հիմնադրվել է 1784 թվականին։
2012 թվականի տվյալներով Տոկմակ քաղաքում բնակվում էր 33 045 մարդ։ Բնակավայրը զբաղեցնում է 32,46 կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2022-04-02 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ձվելի Քվեշի

Ձվելի Քվեշի (վրաց.՝ ძველი ქვეში), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում։


== Դիրք ==
Գյուղը գտնվում է ծովի մակարդակից 720 մետր բարձրության վրա։ Շրջկենտրոն Բոլնիսից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1199 մարդ։


== Ծանոթագրություններ ==
(360) Կարլովա

(360) Կարլովա (անգլ.՝ Carlova), աստերոիդ աստերոիդների հիմնական գոտում։ Հայտնաբերվել է 1893 թվականի մարտի 11-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 3,000578 ա. մ., առավելագույնը մոտենում է 2,4632 ա. մ. հեռավորության վրա և հեռանում 3,538 ա. մ., իսկ Երկրի ուղեծրին Կարլովա աստերոիդը նվազագույնը մոտենում է 1,5066 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1898,48 երկրային օրվա ընթացքում, իր ուղեծրով շարժվելով միջինում 0,189625 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,7° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(360) Կարլովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ղվարել

Ղվարել (վրաց.՝ ყვარელი), քաղաք Վրաստանի արևելքում՝ Կախեթի մարզում։ Քաղաքի կարգավիճակ ստացել է 1964 թվականին, իսկ մինչ այդ ունեցել է ավանի կարգավիճակ։ Հանդիսանում է Ղվարելի շրջանի վարչական կենտրոնը։ Նախկինում եղել է Վրացական ԽՍՀ-ի Ղվարելի շրջանի կենտրոնը։

Քաղաքը գտնվում է Ալազան ձորում, 19 կմ երկաթուղային կայարանից հյուսիս, Մուկուզանի գյուղում։
Արդյունաբերությունը Ղվարելում ներկայացված է գյուղատնտեսական արտադրանքի վերամշակմամբ. գինու գործարաններ, կոնյակի սպիրտի գործարաններ, եթերայուղային գործարաններ և այլն։
Ղվարելում ծնվել են ռեժիսոր Կոնստանտին Մարջանիշվիլին և գեներալ Նիկոլայ Չավչավաձեն։
1972 թվականին քաղաքում կար գրող Իլյա Ճավճավաձեի անունը կրող թանգարան, Կոնստանտին Մարջանիշվիլիի տուն-թանգարան, ժողովրդական թատրոն։
Քաղաքի բնակչությունը աստիճանաբար նվազում է։ Բնակչությունը՝ ▲9078 մարդ (հունվարի 1, 2022)։


== Պատկերասրահ ==

		
		
		
		


== Արտաքին հղումներ ==
კახეთის რეგიონის ოფიციალური საიტი
ტურიზმი საქართველოში – ყვარელი // საინფორმაციო პორტალი "დავისვენოთ"
ადგილწარმოშობის დასახელების ღვინო "ყვარელი” Archived 2017-02-01 at the Wayback Machine.
თბილისი-ყვარელი-გრემი-ნეკრესი – ტურისტული მარშრუტი // ვებ–გვერდი Agency For You(չաշխատող հղում)
წითელი ნახევრად-ტკბილი ღვინო "ყვარელი ველი"(չաշխատող հղում)
სასკოლო პროექტი "ყვარელი, კახეთის თვალი"


== Ծանոթագրություններ ==
Լյութեր էսքիջյան

Լյութեր Էսքիջյան (նոյեմբերի 1, 1913, գյուղ Էքիզ-Օլուխ, Սիրիա - 2007, ԱՄՆ), հայ ճարտարապետ, բարերար, Լոս Անջելեսում գտնվող Արարատ-Էսքիջյան թանգարանի հիմնադիր։


== Կենսագրություն ==
Մարտին Լյութեր Էսքիջյանը ծնվել է 1913 թվականի նոյեմբերի 1-ին, Սիրիայի Էքիզ-Օլուխ գյուղում։ Նրա հայրը՝ Հովհաննես Էսքիջյանը եղել է բողոքական գործիչ։
Էսքիջյանները վերակառուցել են 1909 թվականի Ադանայի և շրջակայքի կոտորածների ժամանակ ավերված Էքիզ-Օլուխի ավետարանական եկեղեցին։
Հովհաննես Էսքիջյանի կյանքի և գործունեության մասին է պատմում գերմանացի պատմաբան Հիլմար Քայզերի «Դեր Զորի խաչմերուկի վրա. մահ, վերապրում և ընդհատակյա մարդասիրական դիմադրություն Հալեպում, 1915-1917 թթ.» անգլերեն աշխատությունը, որը հեղինակը գրել է Լյութեր Էսքիջյանի և նրա դստեր՝ Նենսիի համագործակցությամբ։
Լյութեր Էսքիջյանը զբաղեցրել է պատասխանատու պաշտոններ ամերիկյան ճարտարապետական և շինարարական մեծ ընկերություններում, ունեցել հասարակական եռանդուն գործունեություն ամերիկյան և հայկական շրջանակներում։ Նրա նախագծերով ամերիկյան զանազան քաղաքներում կառուցվել են տասնյակ փոքր եկեղեցիներ՝ հայկական, անգլիկան և աֆրոամերիկյան։ Եղել է նաև Հայկական Աստվածաշնչյան քոլեջի (այժմ՝ Էմանուել Աստվածաշնչյան քոլեջ) հոգաբարձուների խորհրդի նախագահը։


== Ծանոթագրություններ ==
Կարմիր Կոնտ

Կարմիր Կոնտ, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(9054) Հիպոկաստանում

(9054) Հիպոկաստանում (անգլ.՝ Hippocastanum), աստերոիդ աստերոիդների հիմնական գոտում։ Հայտնաբերվել է 1991 թվականի դեկտեմբերի 30-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,624784 ա. մ., առավելագույնը մոտենում է 2,1312 ա. մ. հեռավորության վրա և հեռանում 3,1184 ա. մ.։ Արեգակի շուրջ մեկ ամբողջական պտույտ է կատարում 1553,24 երկրային օրվա ընթացքում, իր ուղեծրով շարժվելով միջինում 0,231773 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9054) Հիպոկաստանում աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոկիրաի գավառ

Բոկիրաի (պորտ.՝ Microrregião de Boquira), գավառ Բրազիլիայում, մտնում է Բայա նահանգի մեջ։ Մտնում է Բաիա նահանգի հարավային մարզի մեջ։ 2005 թվականի տվյալներով բնակչությունը կազմում է 184 575 մարդ։ Տարածքը՝ 917,247 կմ2։ Բնակչության խտությունը՝ 10,9 մարդ/կմ²։


== Վիճակագրություն ==
Համախառն ներքին արտադրանքը կազմել է 324 695 699,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 1 780,12 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,634։


== Գավառի կազմ ==
Գավառի կազմի մեջ են մտնում հետևյալ համայնքները.

Բոկիռա
Բոտուպառան
Բռոտաս դի Մակաուբաս
Կատուռամա
Իբիպտանգա
Իբիտիառա
Իպուպիառա
Մակաուբաս
Օլիվեյռա դուս Բրեժինյուս
Տանկի Նովու
Ջենիվոլտա

Ջենիվոլտա  (իտալերեն՝  Genivolta), կոմունա Իտալիայում, Լոմբարդիա մարզի Կրեմոնա գավառում։ Բնակչությունը հասնում է 1086 մարդու, 2008 թվականի մարդահամարի տվյալների համաձայն։ Տարածքը կազմում է 18 կմ²։ Հեռախոսային կոդն Է 0374, իսկ փոստային ինդեքսը 26020։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0374 68522
Էլեկտրոնային հասցե։ info@comune.genivolta.cr.it


== Արտաքին հղումներ ==
ազգային ինստիտուտ (իտալ.)(չաշխատող հղում)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կիսաշփականներ

Կիսաշփականներ, աֆրիկատ, հպաշփական, պայթաշփական, կիսապայթական, բաղաձայններ, որոնց արտասանության ժամանակ բերանում ստեղծված փակվածքն աստիճանաբար վերածվում է ճեղքվածքի, ինչի շնորհիվ հնչյունի ելքում լսվում է շփման ձայն։ Կիսաշփականների արտաբերման առաջին
պահը հպում է, երկրորդը՝ շփում։ Ըստ կազմավորման տեղի՝ հայերենի կիսաշփականները բաժանվում են՝ 

ատամնայինների՝ ծ, ձ, ց,
առաջնաքմայինների՝ ճ, ջ, չ։Ըստ շնչեղացման և ձայնեղացման հատկանիշների՝ կազմում են եռանդամ հակադրություններ (ձայնեղ, խուլ, շնչեղ խուլ)։
Ավանդական դասակարգման մեջ հայերենի կիսաշփականները բնութագրվում են որպես բարդ հնչյուններ՝ բաղկացած երկու կամ նույնիսկ երեք հնչյունից։ Այս դասակարգումը հակասում է կիսաշփականների՝ որպես ինքնուրույն հնչույթների ըմբռնմանը։
Մազլիանիկո

Մազլիանիկո  (իտալերեն՝ Maslianico), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 3447 մարդ, խտությունը՝ 2651,54 մարդ/կմ²։ Զբաղեցնում է 1,3 կմ² տարածք։ Փոստային ինդեքս՝ 22026։ Հեռախոսային կոդ՝ 031։


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Կաստրոդեսա

Կաստրոդեսա (իսպ.՝ Castrodeza), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 15,90 կմ2։ Բնակչությունը՝ 182 մարդ (2010 թվականի տվյալներով)։ Պրովինցիայի վարչական կենտրոնից գտնվում է 23 կմ հեռավորության վրա։